לוגו הקבוצה בשנים 2000—2013
**לוקומוטיב ירוסלבל** (ברוסית: Хоккейный клуб «Локомотив» Ярославль) הוא מועדון הוקי קרח רוסי מהעיר ירוסלבל, באזור טבעת הזהב של רוסיה. המועדון מתחרה בליגת ההוקי הקונטיננטלית וזכה בשלושה תוארי אליפות (1997, 2002, 2003).

לוקומוטיב ירוסלבל היא קבוצת ההוקי הרוסית הראשונה שזכתה פעמיים ברציפות באליפות הליגה בתקופה הפוסט-סובייטית (בעונות 2002, 2003).

ב־7 בספטמבר 2011 נספו כמעט כל שחקני הקבוצה (למעט אחד שלא עלה על המטוס) והצוות המקצועי בהתרסקות מטוס. הקבוצה הייתה בדרכה למשחק במינסק, בלארוס למשחק פתיחת העונה של ליגת ההוקי הקונטיננטלית מול דינמו המקומית. המטוס מדגם Yak-42 התרסק מיד לאחר שהמריא מנמל התעופה טונושנה בעיר ירוסלבל, כ-240 קילומטר צפונית מזרחית למוסקבה. בהתרסקות המטוס נספו 44 בני אדם ואחד נפצע קשה. האירוע עובד לסרט קולנוע בשם "קבוצה שמימית".

היסטוריה
--------

### הקמה

טורפדו יארוסלבל 0 - 6 סלבאט יולאייב אופה. 1983.
משחק ההוקי קרח הראשון במחוז ירוסלבל התקיים בין שתי הקבוצות המקומיות "ספרטק ו"חימיק" באולמה הביתי של חימיק, כשהמארחים ניצחו 2–6.

הקבוצה הוקמה ב-1949 בשמה הנוכחי. בשנים 1956–2000 נקראה טורפדו ובעשור הראשון של המאה ה-21 שבה להיקרא לוקומוטיב.
בעונת 1949/50, הוקמה קבוצת ההוקי קרח "לוקומוטיב", שהשתתף באליפות רוסיה הסובייטית, באזור הצפון. משחק הבכורה שלה התקיים ב-8 בינואר 1950 נגד "ספרטק" קלינין, אלא שלוקומוטיב הובסה בתוצאה 1:6. בעונת 1955/56, באליפות רוסיה הסובייטית במחוז ירוסלבל הקבוצה יוצגה על ידי "ספרטק", שהעפילה למקום הרביעי בטבלת האליפות, ספרטק השתתפה בגביע ברית המועצות, והעפילה לשלב 1/16 הגמר לאחר הפסד לטורפדו ולדימיר בתוצאה של 2:3. עונה אחר כך, 1956/57, הקבוצה סיימה אחרונה בליגה.

בעונת 1959/60, היא סיימה במקום השישי (הלפני אחרון) באליפות מחוז ירוסלבל. בעונה שלאחר מכן, 1960/61, הקבוצה כבר העפילה למקום הרביעי (מתוך תשעה). בעונה זו, ירוסלבל לקחה חלק במשחקי אליפות רוסיה הסובייטית. בעונת 1961/62, הגיעה למקום החמישי באליפות המחוז ובעונת 1962/63 - העפילה למקום השלישי.

בעונת 1963/64, הקבוצה שינתה את שמה ל"טרוד ירוסלבל" והעפילה למקום השביעי בקבוצה. בשנת 1964/65, הקבוצה נקראה "מוטור" וסיימה את העונה במקום החמישי.

בעונת 1965/66, הקבוצה נקראה "טורפדו" ירוסלבל, וחנכה את אולם הספורט החדש וסיימה במקום השני ובמקום הראשון בטורניר חצי הגמר. באותה עונה הקבוצה אירחה משחק בינלאומי ראשון מול קבוצת האיגודים המקצועיים מפולין וניצחה בתוצאה 3:5.

בעונת 1966/67 "טורפדו" זכתה במקום הראשון באליפות המחוז, מה שהעניק לה את ההעפלה לליגה הבכירה. גם בעונה זו, "טורפדו" זכתה במשחק בינלאומי כשגברה על הנבחרת המאוחדת של ברלין ורוסטוק בתוצאה 9:5.

לאורך כל התקופה הסובייטית לא הצליחה הקבוצה להגיע להישגים של ממש. כל תוארי הקבוצה הושגו לאחר התפרקות ברית המועצות.

### שנות ה-90 ותחילת המאה ה־21

בשנת 1997, "טורפדו" תחת הדרכתו של פיוטר איליץ' וורוביוב הפכה לראשונה בתולדותיה לאלופת רוסיה, לאחר שגברה על "לאדה" טוליאטי בגמר הליגה. ירוסלבל הייתה הראשונה לשבור את ההגמוניה של דינמו מוסקבה ולאדה טוליאטי על ההוקי הרוסי.

בשנת 2000 המועדון הפך ללוקומוטיב ירוסלבל. בעונת 2001/02 תחת הדרכתו של המאמן הצ'כי ולדימיר ווּייטֵק הקבוצה זכתה במקום הראשון בעונה הסדירה והעפילה לפלייאוף הליגה, שם הביסה את אק בארס קאזאן הטטרית והמאמן ולדימיר ווייטק הפך למאמן הזר הראשון בהיסטוריה של ההוקי הרוסי שזכה באליפות.

בשנה שלאחר מכן, בעונת 2002/03, המשיכה הקבוצה להתנהל בהדרכתו של וויטק וסיימה שוב במקום הראשון בעונה הסדירה ולאחר מכן במשחקי הגמר של הפלייאוף הביסה את סברסטאל צ'רפובץ וזכתה בפעם השנייה ברציפות באליפות. "לוקו" שברה את המסורת ארוכת-השנים של אליפות ההוקי הרוסי, כאשר אותו מועדון לא יכול היה לזכות באליפות פעמיים ברציפות ולוקומוטיב הייתה הקבוצה הרוסית הראשונה לעשות זאת מאז 1990.

### ליגת ההוקי הקונטיננטלית (2008—2011)

שחקני הקבוצה ב-2009.
בשנת 2008, "הקטרים" הפכו לחלק ממשתתפי ליגת ההוקי הקונטיננטלית הקבוצה שיחקה תחת הדרכתו של המאמן הפיני קארל הייקילה (Kari Heikkilä) והיא סיימה במקום הראשון בחטיבת חרלמוב, אך הפסידה בסדרת הפלייאוף של הליגה. באותה עונה השחקן אלכסיי יאשין היה למלך השערים של הקבוצה.

במהלך עונת 2010/11 מונה ולדימיר ווייטק מחדש למאמן, כשהמטרה הייתה לזכות באליפות. בסוף העונה הסדירה סיימה הקבוצה במקום השלישי והייתה לקבוצת ההוקי הטובה ביותר בחטיבה המערבית. בפלייאוף הליגה, "הקטרים" העפילו לחצי גמר גביע גגארין, אך נכשלו בהעפלה לגמר הטורניר.

בפגרת העונה לקראת עונת 2011/12, המועדון ביצע רכש מאסיבי ובין השאר מינה למאמן הקבוצה הקנדי בראד מקרימון, ובשורות הקבוצה חתמו רוסלן סאליי, יאן מארק, השוער סטפן ליב, קרליס סקראסטינס ואחרים. הקבוצה התאמנה בשווייץ ושיחקה מול קבוצות מקומיות היא גברה על EHK ויספ 7:2 וקבוצת אמברי-פיוטו בתוצאה 5:1. הפסדה היחיד היה מול קבוצת ההוקי של ברן שניצחה בפער מינימלי, בתוצאה 3:4. הקבוצה זכתה בתואר הראשון שלה בעונת 2011/12 כאשר נסעה לריגה לגביע הרכבות הלטבי, שבמסגרתו גברה על אטלנט מיטישצ'י ודינמו מינסק ובמשחק הגמר הביסה את "נפטיכימיק" וזכתה בגביע הרכבות הלטביות.

### מות הקבוצה בהתרסקות מטוס

נשיא רוסיה דמיטרי מדבדב באתר ההתרסקות של המטוס יאק-42. ספטמבר 2011.
אתר ההנצחה לנספי ההתרסקות, מחוץ לאולם "ארנה 2000".
ב-7 בספטמבר 2011 נספו כל שחקני הקבוצה והצוות המקצועי בהתרסקות מטוס. הקבוצה הייתה בדרכה למשחק במינסק, בלארוס למשחק פתיחת העונה של ליגת ההוקי הקונטיננטלית מול דינמו המקומית. המטוס מדגם Yak-42 התרסק מיד לאחר שהמריא מנמל התעופה טונושנה בעיר ירוסלבל, כ-240 קילומטר צפונית מזרחית למוסקבה. בהתרסקות המטוס נספו 43 בני אדם ושניים נפצעו קשה. במטוס שהו 45 בני אדם: 37 נוסעים ו-8 אנשי צוות. הניצול היחיד מההתרסקות היה מהנדס הטיסה אלכסנדר סיזוב שאושפז במצב קשה. שניים מאנשי הקבוצה שהיו אמורים לעלות על המטוס ולצאת למינסק לא עלו בסוף על הטיסה, אלה החלוץ מקסים זיוזיאקין, ומאמן השוערים יורמה ואלטונן שנשארו בירוסלבל, לסייע לקבוצת הנוער "לוקו" ירוסלבל. טקס ההלוויה לשחקני ומאמני הקבוצה נערך במגרש הבית של הקבוצה באולם הספורט "ארנה 2000". בשנת 2021 יצא לאקרנים הסרט "קבוצה שמימית", המהווה עיבוד עלילתי לסיפור ההתרסקות.

### תחיית הקבוצה

ב-8 בספטמבר 2011 נודע כי פיוטר וורוביוב, מאמן קבוצת הנוער של לוקמוטיב בעבר, הסכים לאמן את הקבוצה ולסייע להרכבת הקבוצה מחדש.

במספר מועדונים בליגת ההוקי הקונטיננטלית הודיעו כי יעניקו תמיכה כספית לקבוצה. סלבאט יולאייב אופה העבירה 2 מיליון רובל, ודינמו מוסקבה העבירה 10 מיליון. הועלו שתי אפשרויות להזרמת שחקנים חדשים לקבוצה: מצד אחד הקבוצה תסתמך על קבוצת הנוער שלה לצד הזמנת שחקנים נוספים מקבוצות אחרות בליגה. עם זאת, ב-10 בספטמבר הוחלט כי "לוקומוטיב" לא תשתתף בעונת 2011/12 ותשחק בליגת VHL ורק בעונה שאחר כך (2012/13) תחזור לליגה הבכירה, על מנת לאפשר התארגנות טובה יותר. בישיבה משותפת של ראשי מחוז ירוסלבל עם ראשי פדרציית ההוקי הרוסית נקבע כי הקבוצה תחל לשחק בדצמבר 2011 בליגת המשנה הרוסית בהוקי קרח ויובטח מקומה בשלבי ההכרעה של הליגה. ואכן בתום עונת 2012/2013 חזרה לליגת ההוקי הקונטיננטלית.

### ליגת ההוקי הקונטיננטלית (2012—ואילך)

בעונת 2012/2013 הוחלף פיטר וורוביוב באמריקאי טום רו, וורוביוב חזר לאמן את קבוצת הנוער בליגת MHL. כבר בעונה הראשונה לאחר שחזרה ל־KHL, לוקומוטיב הצליחה להיכנס לפלייאוף, אך הפסידה בשמינית גמר גביע גגארין לסברסטאל צ'רפובץ.

ב־19 בספטמבר 2013 הודיע המועדון על סיום החוזה עם טום רו בשל תוצאות לא מספקות. פיוטר וורוביוב שוב מונה למאמן הראשי של לוקומוטיב. ב-1 בפברואר התפטר וורוביוב מסיבות בריאותיות. לאמן הקבוצה החדש מונה הקנדי דייב קינג. בסיבוב הראשון של הפלייאוף, לוקומוטיב עשתה סנסציה, כשניצחה את האלופה המכהנת דינמו מוסקבה במאבק מר. בחצי גמר המערב בשישה משחקים עם תוצאה 4:2, ניצחה ירוסלבל את סק"א סנקט פטרבורג, שנחשבה לפייבוריטית לזכייה והגיעה לגמר המערב, כשהיא עם המדורגת השמינית. בגמר לוקומוטיב ללב פראג הצ'כית בחמישה משחקים וסיימה במקום השלישי בסיום האליפות. אך לאחר עזיבת הקבוצה הצ'כית את הליגה, הוכתרה כאלופת המערב לשנת 2013, במה שהיווה להישג השיא שלה מאז תחיית הקבוצה.

בעונת 2014/2015, המאמן הראשי דייב קינג עזב את הקבוצה והוחלף על ידי שון סימפסון. עם זאת, ב-30 בספטמבר 2014 פוטר סימפסון, וקינג תפס את מקומו שוב. בעונה הסדירה ירוסלבל סיימה במקום השישי בחטיבה המערבית והתמודדה בפלייאוף מול דינמו מוסקבה (2:4).

בעונת עונת 2016/2017 שוב העפילה לחצי גמר גביע גגארין אך הפסידה לסק"א סנקט פטרבורג שתזכה גם באליפות.

בעונת 2017/2018 לוקומוטיב הייתה הקבוצה הראשונה בפלייאוף שהבטיחה את העפלתה לשלב רבע גמר גביע גגארין (חצי גמר החטיבה המערבית), אחרי שניצחה את טורפדו ניז'ני נובגורוד 4:1 בסדרה.

לאחר עונת 2018/19, הקבוצה שוב הזמינה קנדי למשרת המאמן הראשי. את התפקיד מילא קרייג מקטאוויש, שהעפיל בעבר לגמר גביע סטנלי עם אדמונטון, אך עד אז לא עבד כמאמן ראשי במשך 10 שנים וכלל לא אימן קבוצות במשך 7 שנים. וכאן בתום עונה אחת פוטר משלא הצליח להביא את הקבוצה להישג משמעותי.

בפתח עונת 2020/2021 מונה אנדריי סקאבלקה הבלארוסי למאמן החדש. הוא הוליך את הקבוצה למקום הרביעי בעונה הסדירה, אך הודחה כבר ברבע גמר גביע גגארין.

ב־21 ביולי 2021 לוקומוטיב יזמה קבוצה נוער חדשה בשם לוקו 76, שמתמודדת בליגת MHL. בפתח עונת 2021/2022 לוקומוטיב שיחקה לראשונה מזה עשור ב־7 בספטמבר, מול דינמו מינסק, במשחק שבמהלכו נערך טקס זיכרון לקבוצה ההיא. המשחק עצמו, במסגרת העונה הסדירה, הסתיים בתוצאה 3–4 לדינמו.

בעונת 2023/2024 העפילה לראשונה מאז 2011, לשלב חצי גמר גביע גגארין, לאחר שקודם העפילה לראשונה מאז 2017 לשלב רבע גמר הטורניר.

הישגים לפי עונה
---------------

  העפלה לליגה גבוהה יותר
  ירידת ליגה
  זכייה באליפות
  סגנות
### אליפות ברית המועצות

| עונה | ליגה | מיקום | משחקים | ניצחונות | שוויונות | הפסדים | ניקוד | שערי זכות | שערי חובה |
| --- | --- | --- | --- | --- | --- | --- | --- | --- | --- |
| **1967/68** | ליגה ג' | 5 מתוך 16 | 30 | 14 | 8 | 8 | 36 | 101 | 67 |
| **1968/69** | ליגה שנייה | 1 | 40 | 29 | 6 | 5 | 64 | 156 | 76 |
| **1969/70** | ליגה ראשונה | 9 מתוך 12 | 44 | 16 | 7 | 21 | 39 | 126 | 146 |
| **1970/71** | ליגה שנייה | 8 מתוך 13 | 48 | 20 | 5 | 23 | 45 | 161 | 156 |
| **1971/72** | ליגה שנייה | 2 | 52 | 32 | 3 | 17 | 67 | 230 | 158 |
| **1972/73** | ליגה שנייה | 2 | 48 | 27 | 9 | 12 | 63 | 202 | 149 |
| **1973/74** | ליגה שנייה | 9 מתוך 15 | 56 | 22 | 8 | 26 | 52 | 180 | 188 |
| **1974/75** | ליגה שנייה | 2 | 52 | 28 | 8 | 16 | 64 | 210 | 152 |
| **1975/76** | ליגה שנייה | 8 מתוך 14 | 52 | 21 | 5 | 26 | 47 | 205 | 215 |
| **1976/77** | ליגה שנייה | 13 מתוך 14 | 52 | 12 | 6 | 34 | 30 | 198 | 259 |
| **1977/78** | ליגה שנייה | 6 | 52 | 26 | 5 | 21 | 57 | 238 | 208 |
| **1978/79** | ליגה שנייה | 3 | 44 | 27 | 4 | 13 | 58 | 229 | 153 |
| **1979/80** | ליגה שנייה | 15 מתוך 16 | 60 | 15 | 5 | 40 | 35 | 202 | 306 |
| **1980/81** | ליגה שנייה | 9 | 60 | 27 | 7 | 26 | 61 | 245 | 221 |
| **1981/82** | ליגה שנייה | 3 | 44 | 25 | 8 | 11 | 58 | 229 | 123 |
| **1982/83** | ליגה שנייה | 1 | 52 | 43 | 2 | 7 | 88 | 380 | 153 |
| טורניר מעבר | 2 | 10 | 7 | 2 | 1 | 16 | 59 | 31 |
| **1983/84** | ליגה ראשונה | 8 מתוך 16 | 60 | 26 | 4 | 30 | 56 | 238 | 241 |
| **1984/85** | ליגה ראשונה | 6 מתוך 16 | 52 | 29 | 5 | 18 | 63 | 209 | 162 |
| **1985/86** | ליגה ראשונה | 7 מתוך 20 | 64 | 40 | 8 | 16 | 88 | 298 | 187 |
| **1986/87** | ליגה ראשונה | 1 | 36 | 29 | 2 | 5 | 60 | 179 | 85 |
| טורניר מעבר | 1 מתוך 8 | 28 | 18 | 3 | 7 | 39 | 117 | 74 |
|


| עונה | השלב הראשון בעונה הסדירה | השלב השני בעונה הסדירה (סיכום כללי) | טורניר מעבר / הדחה (1991/92) |
| --- | --- | --- | --- |
| מיקום | משחקים | ניצחונות | שוויונות | הפסדים | ניקוד | שערי זכות | שערי חובה | מיקום | משחקים | ניצחונות | שוויונות | הפסדים | ניקוד | שערי זכות | שערי חובה | מיקום | משחקים | ניצחונות | שוויונות | הפסדים | ניקוד | שערי זכות | שערי חובה |
| **1987/88** | 11 מתוך 14 | 26 | 11 | 2 | 13 | 24 | 81 | 100 | *לא העפילה* | 2 מתוך 10 | 36 | 23 | 2 | 11 | 48 | 151 | 102 |
| **1988/89** | 11 מתוך 14 | 28 | 10 | 3 | 15 | 23 | 81 | 87 | *לא העפילה* | 3 מתוך 10 | 36 | 24 | 2 | 10 | 50 | 167 | 111 |
| **1989/90** | 5 | 30 | 16 | 2 | 12 | 34 | 93 | 86 | 7 מתוך 16 | 48 | 21 | 6 | 21 | 48 | 145 | 146 |
| **1990/91** | 7 | 28 | 13 | 4 | 11 | 30 | 83 | 80 | 7 מתוך 15 | 46 | 17 | 10 | 19 | 44 | 131 | 139 |
| **1991/92** | 11 מתוך 16 | 30 | 11 | 4 | 15 | 26 | 92 | 107 | *לא העפילה* | ללא מיקום | 18 | 11 |  | 7 | 22 | 59 | 44 |
| **סך הכל בעונות הסדירות** |  |  |  |  |  |  |  |  |  |  | **176** | **70** | **25** | **81** |  | **530** | **579** |
|

### אליפות רוסיה

#### הליגה הבין-לאומית


| עונה | השלב הראשון של העונה הסדירה | השלב השני של העונה הסדירה (סיכום כללי) | פלייאוף / גביע הליגה |
| --- | --- | --- | --- |
| מיקום | משחקים | ניצחונות | שוויונות | הפסדים | ניקוד | שערי זכות | שערי חובה | מיקום | משחקים | ניצחונות | שוויונות | הפסדים | ניקוד | שערי זכות | שערי חובה | משחקים | ניצחונות | שוויונות | הפסדים | ניקוד | תוצאה |
| **1992/93** | 5 | 20 | 6 | 2 | 12 | 14 | 42 | 60 | 5 (מערב) | 42 | 20 | 6 | 16 | 46 | 126 | 106 | 4 | 2 | 2 | 14 | 16 | ניצחה בשמינית גמר 2:0 את סלבאט יולאייב אופה.הפסידה ברבע גמר 0:2 לדינמו מוסקבה. |
| **1993/94** | 6 | 46 | 28 | 3 | 15 | 59 | 181 | 96 | *לא נערך* | 4 | 2 | 2 | 10 | 10 | ניצחה בשמינית גמר 2:0 את פרדאוגאבה.הפסידה ברבע גמר 0:2 לטרקטור צ'ליאבינסק. |
| **1994/95** | 1 (מערב) | 52 | 33 | 4 | 15 | 70 | 152 | 96 | *לא נערך* | 4 | 2 | 2 | 9 | 6 | ניצחה בשמינית גמר 2:0 את אבטומוביליסט יקטרינבורג.הפסידה רבע גמר 0:2 לסלבאט יולאייב אופה. |
| **1995/96** | 2 | 26 | 15 | 4 | 7 | 34 | 83 | 58 | 6 | 52 | 30 | 5 | 17 | 65 | 153 | 113 | 3 | 1 | 2 | 8 | 11 | הפסידה בשמינית גמר 1:2 לרובין טיומן. |
| **סך הכל** |  |  |  |  |  |  |  |  |  |  | **192** | **111** | **18** | **63** |  | **612** | **411** | **15** | **7** | **8** | **41** | **43** |
|

#### ליגת העל


| עונה | שלב ראשון של העונה הסדירה | שלב שני של העונה הסדירה(סיכום כללי) | פלייאוף / גביע רוסיה (1997/98) |
| --- | --- | --- | --- |
| מיקום | משחקים | ניצחונות | שוויונות | הפסדים | ניקוד | שערי זכות | שערי חובה | מיקום | משחקים | ניצחונות | שוויונות | הפסדים | ניקוד | שערי זכות | שערי חובה | משחקים | ניצחונות | שוויונות | הפסדים | ניקוד | תוצאה |
| **1996/97** | 2 | 24 | 16 | 4 | 4 | 36 | 65 | 31 | 3 | 44 | 28 | 8 | 8 | 64 | 132 | 66 | 9 | 9 | 0 | 29 | 9 | גברה בגמר 3:0 על «לאדה. |
| **1997/98** | 1 | 26 | 19 | 3 | 4 | 41 | 74 | 37 | 3 | 46 | 33 | 6 | 7 | 72 | 130 | 60 | 7 | 4 | 3 | 10 | 13 | חצי גמר |
| **1998/99** | 5 | 42 | 26 | 5 | 11 | 57 | 99 | 61 | *לא נערך* | 14 | 11 | 3 | 32 | 16 | הפסידה בחצי הגמר 1:3 למטאלורג מגניטוגורסק וסיימה במקום השלישי. |
|

| עונה | השלב הראשון של העונה הסדירה | השלב השני של העונה הסדירה | פלייאוף |
| --- | --- | --- | --- |
| מיקום | משחקים | ניצחונות | ניצחונות בהארכה | שוויונות | הפסדים בהארכה | הפסדים | ניקוד | שערי זכות | שערי חובה | מיקום | משחקים | ניצחונות | ניצחונות בהארכה | שוויונות | הפסדים בהארכה | הפסדים | ניקוד | שערי זכות | שערי חובה | משחקים | ניצחונות | הפסדים | שערי זכות | שערי חובה | תוצאה |
| **1999/00** | 4 | 38 | 21 | 2 | 5 | 0 | 10 | 72 | 91 | 59 | *לא נערך* | 10 | 5 | 5 | 22 | 21 | הפסידה ברבע גמר 2:3 ל"מטאלורג נובוקוזנצק". מקום חמישי. |
| **2000/01** | 7 | 34 | 14 | 3 | 5 | 1 | 11 | 54 | 88 | 64 | 1 | 10 | 5 | 1 | 1 | 1 | 2 | 19 | 29 | 20 | 11 | 5 | 5 | 19 | 23 | הפסידה במשחק על המקום השלישי 1:0 לסברסטאל. |
|
|



| עונה | העונה הסדירה | פלייאוף |
| --- | --- | --- |
| מיקום | משחקים | ניצחונות | ניצחונות בהארכה | שוויונות | הפסדים בהארכה | הפסדים | ניקוד | שערי זכות | שערי חובה | משחקים | ניצחונות | הפסדים | שערי זכות | שערי חובה | תוצאה |
| **2001/02** | 1 | 51 | 35 | 2 | 6 | 2 | 6 | 117 | 167 | 80 | 9 | 9 | 0 | 28 | 9 | גברה 3:0 בגמר על אק בארס קאזאן. |
| **2002/03** | 1 | 51 | 32 | 2 | 7 | 3 | 7 | 110 | 163 | 90 | 10 | 9 | 1 | 29 | 13 | גברה בגמר 3:1 על סברסטאל. |
| **2003/04** | 7 | 60 | 27 | 2 | 9 | 1 | 21 | 95 | 156 | 123 | 3 | 0 | 3 | 2 | 7 | הפסידה ברבע גמר 0:3 ללאדה. מקום שביעי. |
| **2004/05** | 5 | 60 | 29 | 2 | 12 | 2 | 15 | 105 | 159 | 104 | 9 | 5 | 4 | 23 | 22 | ניצחה במשחק על המקום השלישי בתוצאה 2:0 נגד אוונגרד אומסק. |
| **2005/06** | 3 | 51 | 28 | 0 | 10 | 2 | 11 | 96 | 168 | 104 | 11 | 6 | 5 | 28 | 33 | הפסידה בחצי הגמר 0:3 לאק בארס. מקום רביעי. |
| **2006/07** | 7 | 54 | 25 | 2 | 8 | 1 | 18 | 88 | 153 | 136 | 7 | 4 | 3 | 20 | 21 | הפסידה ברבע גמר 1:3 ל"אוונגרד". מקום שביעי. |
| **2007/08** | 5 | 57 | 29 | 5 |  | 4 | 19 | 101 | 167 | 148 | 16 | 11 | 5 | 36 | 27 | הפסידה בגמר בתוצאה 2:3 לסלבאט יולאייב. |
|

#### KHL

| עונה | העונה הסדירה | פלייאוף |
| --- | --- | --- |
| # | מ | נ | נצב | נצפ | הפ | הפב | ה | נק' | שח | שז | מ | נ | נצב | הפב | ה | שח | שז | תוצאה |
| **2008/09** | 3 | 56 | 32 | 4 |  |  | 7 | 13 | 111 | 175 | 111 | 19 | 13 |  |  | 6 | 57 | 34 | הפסידה בגמר גביע גגארין 3:4 לאק בארס. |
| **2009/10** | 7 | 56 | 26 | 5 |  |  | 8 | 17 | 96 | 163 | 132 | 17 | 7 | 3 | 3 | 4 | 54 | 37 | הפסידה בגמר החטיבה המערבית 3:4 למועדון ההוקי של משרד הפנים. מקום 4. |
| **2010/11** | 3 | 54 | 33 | 1 | 1 | 4 | 1 | 14 | 108 | 202 | 143 | 18 | 7 | 3 | 1 | 8 | 63 | 61 | הפסידה בגמר החטיבה המערבית 2:4 לאטלנט מיטישצ'י. מקום 3. |

#### VHL

בעונת 2011/2012 עקב מות מרבית ההרכב של קבוצת לוקומוטיב באסון ההתרסקות ב-7 בספטמבר 2011, הקבוצה השתתפה תחת נסיבות מיוחדות בליגת המשנה הרוסית בהוקי קרח ואומנם ניצחה בשמינית גמר הפלייאוף את מועדון ההוקי של הצי, אך הפסידה ברבע גמר בתוצאה 2:3 ל"דיזל". עם זאת, בעונה הבאה חזרה לליגת KHL.

| עונה | עונה סדירה | פלייאוף |
| --- | --- | --- |
| # | מ | נ | נצב | נצפ | הפ | הפב | ה | נק' | שח | שז | מ | נ | נצב | הפב | ה | שח | שז | תוצאה |
| ‏ **2011/12** | 3 | 22 | 13 | 0 | 0 | 3 | 6 | 68 | 47 | 42 | 10 | 4 | 1 | 0 | 2 | 3 | 20 | 19 | ניצחה השמינית גמר 3:2 את מועדון ההוקי של הצי.הפסידה ברבע גמר 2:3 לדיזל. |

#### KHL

  
שגיאות פרמטריות בתבנית:לעדכן   
פרמטרי חובה [ נושא ] חסרים 

 פרק זה טעון עדכון. אנא תרמו לוויקיפדיה ועזרו לעדכן אותו. 

| עונה | מש | נצ | נצה | נצפ | הפפ | הפה | ה | נק' | יחס | # | פלייאוף |
| --- | --- | --- | --- | --- | --- | --- | --- | --- | --- | --- | --- |
| **2012/13** | 52 | 24 | 2 | 8 | 0 | 0 | 18 | 92 | 131-121 | 8 | הפסידה בשמינית גמר: 2-4 לסברסטאל |
| **2013/14** | 54 | 23 | 2 | 3 | 4 | 1 | 21 | 84 | 109-103 | 15 | הפסידה בחצי גמר: 1-4 ללב פראג |
| **2014/15** | 60 | 24 | 4 | 4 | 7 | 2 | 19 | 97 | 155-143 | 10 | הפסידה בשמינית גמר: 2-4 לדינמו מוסקבה |
| **2015/16** | 60 | 37 | 2 | 4 | 2 | 0 | 15 | 125 | 155-94 | 2 | הפסידה בשמינית גמר: 1-4 לסק"א |
| **2016/17** | 60 | 37 | 2 | 4 | 2 | 0 | 15 | 125 | 155-94 | 2 | הפסידה בשמינית גמר: 1-4 לסק"א |
| **2017/18** | 56 | 26 | 6 | 3 | 1 | 2 | 18 | 99 | 148-129 | 4 | הפסידה ברבע גמר: 1-4 לסק"א |
| **2018/19** | 62 | 34 | 3 | 3 | 1 | 5 | 16 | 86 | 118-159 | 4 | הפסידה ברבע גמר: 1-4 לסק"א |
| **2019/20** | 62 | 25 | 4 | 5 | 2 | 3 | 23 | 73 | 151-170 | 6 | הפסידה בשמינית גמר: 2-4 ליוקריט |
| **2020/21** | 60 | 30 | 5 | 3 | 2 | 5 | 15 | 83 | 181-126 | 4 | הפסידה ברבע גמר: 3-4 לצסק"א |
| **2021/22** |  |  |  |  |  |  |  |  |  |  |  |
|

ארנה 2000
---------

מגרש הבית של הקבוצה הוא היכל הספורט "ארנה 2000" (רשמית: היכל הספורט והתרבות האוניברסלי "ארנה 2000 לוקומוטיב"; ברוסית: Универсальный культурно-спортивный комплекс «Арена-2000 Локомотив») שבנייתו החלה ב-1998 והוא הושלם ב-2001. עלות הבנייה: 65 מיליון דולר.

משרד האדריכל Skanska הפיני היה אחראי לעיצוב המבנה קיבולת המושבים שלו מגיעה ל-9,070 מושבים.

משחק הבכורה נערך ב-12 באוקטובר 2001 בין לוקומוטיב ללאדה טוליאטי שהפסידה 3:1.

תארים והישגים
-------------

* **אליפות רוסיה בהוקי קרח / KHL וגביע גגארין (3)**:
	+ זכייה: 1997, 2002, 2003
	+ סגנות: 1967 (אליפות רוסיה הסובייטית), 2008, 2009, 2024
	+ מקום שלישי: 1998, 1999, 2005, 2011
* **יורוליג**:
	+ פיינל פור 1998
* **הגביע הקונטיננטלי בהוקי קרח**:
	+ גמר 2003
* **גביע שפנגלר**:
	+ מקום שלישי (2003)
* **הטורניר לזכר בליאייב** (1):
	+ זכייה: 1996
* **הטורניר לזכר איוואן רומאזן** (3):
	+ זכייה: 1998, 2000-2001
* **גביע נשיא בשקיריה** (2):
	+ זכייה: 2002, 2004
* **גביע פאיולאחטי** (1):
	+ זכייה: 2002
* **גביע הרכבות הלטביות** (3):
	+ זכייה: 2010, 2011, 2017
	+ סגנית: 2009

ראו גם
------

* קבוצה שמימית
* לוקו ירוסלבל

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **לוקומוטיב ירוסלבל** |

* אתר האינטרנט הרשמי של לוקומוטיב ירוסלבל (ברוסית)
* 

* לוקומוטיב ירוסלבל, ברשת החברתית פייסבוק

* לוקומוטיב ירוסלבל, ברשת החברתית אקס (טוויטר)

* לוקומוטיב ירוסלבל, ברשת החברתית אינסטגרם

* לוקומוטיב ירוסלבל, סרטונים בערוץ היוטיוב

הערות שוליים
------------

1. ↑  ynet ספורט, רוסיה: קבוצת הוקי קרח נספתה בהתרסקות מטוס, באתר ynet, 7 בספטמבר 2011

| ליגת ההוקי הקונטיננטלית |
| --- |
| עונות KHL | טורנירים נוספים | נשיאי הליגה | שונות |
| 
← • 2008/2009 • 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 • 2019/2020 • 2020/2021 • 2021/2022 • 2022/2023
 |  גביע גגארין • גביע היבשת • גביע לוקומוטיב • WHL • MHL • VHL • גביע חרלמוב • גביע האתגר • גביע הפדרציה • גביע פטרוב • גביע האלופות
 |  אלכסנדר מדבדב • דמיטרי צ'רנישנקו • אלכסיי מורוזוב
 |  פרסי ההוקי הרוסי • דראפט ה-KHL • ‏KHL נגד NHL • התרסקות טיסת שחקני לוקומוטיב יארוסלבל • משחק האולסטאר • יריבויות בליגת KHL
 |
| קבוצות בעונת ‏2023/24 |
| החטיבה המזרחית | החטיבה המערבית |
| **בית חרלמוב** | **בית צ'רנישב** | **בית בוברוב** | **בית טראסוב** |
| רוסיהרוסיהאבטומוביליסט יקטרינבורג | רוסיהרוסיהסלבאט יולאייב אופה | רוסיהרוסיהויטיאז מחוז מוסקבה | בלארוסבלארוסדינמו מינסק |
| רוסיהרוסיהאק בארס קאזאן | רוסיהרוסיהאוונגרד אומסק | רוסיהרוסיהסוצ'י | רוסיהרוסיהדינמו מוסקבה |
| רוסיהרוסיהטרקטור צ'ליאבינסק | רוסיהרוסיהאמור חברובסק | רוסיהרוסיהספרטק מוסקבה | רוסיהרוסיהצסק"א מוסקבה |
| רוסיהרוסיהנפטכימיק ניז'נקאמסק | קזחסטןקזחסטןבאריס נור-סולטן | רוסיהרוסיהסק"א סנקט פטרבורג | רוסיהרוסיהלוקומוטיב ירוסלבל |
| רוסיהרוסיהמטאלורג מגניטוגורסק | הרפובליקה העממית של סיןהרפובליקה העממית של סין הכוכב האדום קונלון | רוסיהרוסיהסברסטאל צ'רפובץ | רוסיהרוסיה אדמירל ולדיווסטוק |
| רוסיהרוסיהטורפדו ניז'ני נובגורוד | רוסיהרוסיהסיביר נובוסיבירסק | לאדה טוליאטי |  |
|  |  |  |  |
|  |  |  |  |
| קבוצות עבר |
| ‏יוגרה • סלובן ברטיסלאבה • לב פופראד • דונבאס • אטלנט מיטישצ'י • דינמו ריגה • יוקריט הלסינקי • לב פראג  מדבצ'אק זגרב • מטאלורג נובוקוזנצק • אם.וה.דה • חימיק ווסקרסנסק |